Sciéncias de la Tèrra

Lei sciéncias de la Tèrra agropan lei sciéncias que seis objèctes d'estudi son la planeta Tèrra, son atmosfèra e sei mars majoras. Per alargar, lei sciéncias de la Tèrra s'interèssan tanben a l'estudi deis objèctes dau Sistèma Solar.

 Lei domenis màgers 
 La geologia es la sciéncia que tracta de la composicion, de l'estructura e de l'istòria de la Tèrra. Inclutz de disciplinas variadas :
 La paleontologia es la sciéncia que tracta de l'evolucion de la vida sus Tèrra.
 La tectonica es la sciéncia qu'estúdia leis objèctes deformats per lei movements dei placas terrèstras.
 La petrologia s'interèssa a l'origina, a la formacion e a l'evolucion dei ròcas.
 La mineralogia estúdia la natura, la composicion e l'estructura cristallina dei mineraus.
 La geoquimia permete de conóisser la composicion quimica dei ròcas, que siegue en elements majors o en elements trais.
 La geocronologia permete, gràcias en de metòdes variats, de datar una ròca o un dei sieus constituents.
 Lo geomagnetisme e lo paleomagnetisme s'interèssan a la radiacion magnetica terrèstra e ai sieunei variacions de lòng dau temps.
 La vulcanologia estúdia la natura fisicoquimica dei volcans e sa pròpria dinamica.
 La limnologia s'interèssa a l'estudi deis aigas continentalas e deis organismes que li rèstan.
 L'idrologia estúdia la fisica, la quimia, lei flux e lei relacions deis aigas.
 La pedologia (sciéncia dei sòus) s'interèssa a l'estudi dei sòus, e es una disciplina ai raras de la geologia (estudi de l'alteracion dei ròcas, evolucion mecanica e quimica dei sòus) e de la biologia (ròtle deis organismes dins l'alteracion de la ròca maire e l'evolucion dau sòu).
 La geomorfologia s'interèssa a l'origina e a l'evolucion dau relèu, e pus particularament ai procès, en totei leis escalas de temps e d'espaci, qu'interagisson a l'interfàcia entre la litosfèra, l'idrosfèra e l'atmosfèra, e fabregan lei païsatges.
 La geofisica es la sciéncia qu'estúdia la tèrra per de metòdes fisics :
 La sismologia estúdia la natura dei tèrratrémols, la sismotectonica e sei relacions ambé la tectonica.
 La sismica (sismica per reflexion o sismica per refraccion) agacha leis estructuras en fonsor gràcias a l'analisi dau ressòn d'una vibracion mandada despuei la superfícia (explosion, brandilhament ...)
 La geodesia s'interèssa a la geometria de la Tèrra e ai movements dei placas tectonicas.
 La gravimetria estúdia l'estructura fonsa gràcias ai variacions de camps de pesantor a la superfícia.

Apondèm ai sciéncias de la Tèrra la planetologia, qu'estúdia lei planetas, satellits, asteroïdes, meteorits e cometas.

Fan part dei sciéncias de l'atmosfèra e deis oceans (o mar majoras) :
 La climatologia, que descriu lei climas e explica lei movements atmosferics ;
 La meteorologia, que consistís en l'estudi e la prevision dei fenomèns atmosferics ;
 L'oceanografia, que consistís en l'estudi e la prevision dei fenomèns oceanics (marèias, corrents, auças, ...).
 La glaciologia estúdia la natura fisica e quimica dei sistèmas gelaris e perigelaris.
 L'astronomia, estudi de l'univèrs que nòstra planeta es la Tèrra.

 Aplicacions de la geologia 
 descubèrta e explecha dei compausants solides (minarés) e fluides (petròli, aiga, gas) de la crosta terrèstra e son energia geotermica;
 melhorament de l'environament e de la seguretat (previsions de riscas ligadas au sotasòu e au sòu, estudis d'impacte, implantacion d'obratges d'art, cf. geotecnica, idrogeologia, meteorologia ...).

 Liames extèrnes 
Lei colors de l'aiga vistas de l'espaci ! - en francés
Mineraus e fossils dei Pireneus - en francés
Formacion en Sciéncias de la Tèrra - en francés

*
Categoria:Biologia